ai4bharat/Pralekha huggingface dataset:
கலாசாரத்துறை அமைச்சகம்
ஆன்லைன் நைமிஷா 2020- கோடைக்கால கலை நிகழ்ச்சியை 2020 ஜூன் 8 முதல் ஜூலை 3 வரை நடத்த நவீன கலைக்கான தேசியக் கலைக்கூடம் திட்டம்
புதுதில்லியில் உள்ள நவீன கலைக்கான தேசியக் கலைக்கூடம் , ஆன்லைன் முலம் நைமிஷா 2020- கோடைக்கால கலை நிகழ்ச்சியை 2020 ஜூன் 8 முதல் ஜூலை 3 வரை நடத்த இருப்பதாக அறிவித்துள்ளது. தற்போது நிலவும் வைரஸ் தொற்று மற்றும் ஊரடங்கு சூழலில், அருங்காட்சியகங்கள் மற்றும் கலாச்சார நிறுவனங்கள் வழக்கம்போல பார்வையாளர்களுக்கும், ரசிகர்களுக்கும் சேவை செய்ய இயலாத நிலைமை உள்ளது. இந்தச் சூழ்நிலையில், தனது ரசிகர்களைச் சென்றடைய, என்ஜிஎம்ஏ புதிய உத்திகள் மற்றும் தளங்கள் குறித்து ஆராய முற்பட்டது. கடந்த இரண்டு மாதங்களில் என்ஜிஎம்ஏ கிட்டத்தட்ட பல நிகழ்ச்சிகளையும் கண்காட்சிகளையும் ஏற்பாடு செய்திருந்தது. தொழில்நுட்ப மேம்பாடு இத்தகைய நிகழ்சிகளை டிஜிட்டல் முறையில் ஒழுங்கமைக்க ஒரு வாய்ப்பை வழங்குகிறது. எனவே என்ஜிஎம்ஏ, அதன் மிகவும் பிரபலமான கோடைக்கால கலைநிகழ்ச்சியான நைமிஷாவை டிஜிட்டல் வழியில் நடத்த முயற்சி மேற்கொண்டுள்ளது.
புது தில்லி, என்ஜிஎம்ஏவின் ஒரு மாத கால ஆன்லைன் கோடைகால நிகழ்ச்சி, அதன் பங்கேற்பாளர்களுக்கு அவர்களின் ஆரோக்கியத்தில் எந்த பாதிப்பும் இல்லாத வகையில், பயிற்றுவிக்கும் கலைஞர்களிடம் இருந்து கலைப்படைப்புகள் குறித்து கற்றுக்கொள்வதற்கான ஒரு வாய்ப்பை வழங்கும் முன்முயற்சியாகும். நிகழ்ச்சிகளை உறுதியாக நிச்சயிக்கவும் அதிகரிக்கவும், நான்கு உள்ளடக்கிய பயிலரங்குகளை நடத்த என்ஜிஎம்ஏ திட்டமிடப்பட்டுள்ளது. இந்த பயிலரங்குகள் குறித்து ஜூன் 1 ஆம் தேதி அறிவிக்கப்பட்டதும், 600 க்கும் மேற்பட்ட பங்கேற்பாளர்களின் பதிவுடன் மிகுந்த வரவேற்பை பெற்றது. ஆன்லைன் நைமிஷ் 2020 நிகழ்ச்சியில், ஓவியம், சிற்பம், அச்சு தயாரித்தல் மற்றும் இந்திரஜாலம் – தந்திரக்கலை  ஆகிய தலைப்புகளில் நான்கு பயிலரங்குகள் 2020 ஜூன் 8 முதல் ஜூலை 3 வரை ஏற்பாடு செய்யப்படும். ஆன்லைன் பயிலரங்கு அமர்வுகள் இரண்டு குழுக்களாக ஏற்பாடு செய்யப்படும்: முதல் குழு : 6 வயது முதல் 15 வயது வரை; நேரம்: காலை 11 முதல் காலை 11.35 வரை மற்றும் குழு இரண்டு: 16 வயது மற்றும் அதற்கு மேற்பட்டவர்கள், இறுதி வரம்பில்லாமல்; நேரம்: மாலை 4.00 மணி முதல் மாலை 4.35 மணி வரை.
நிகழ்ச்சி விவரங்களை என்ஜிஎம்ஏவின் அதிகாரப்பூர்வ வலைதளம் மற்றும் முகநூல் பக்கத்தில் காணலாம். மேலும் புதுப்புது விவரங்களுக்கு, தயவுசெய்து பார்வையிடவும்:
என்ஜிஎம்ஏ வலைதளம்: http://ngmaindia.gov.in/
என்ஜிஎம்ஏ, புதுடெல்லி முகநூல்பக்கம்: https://www.facebook.com/ngmadelhi
என்ஜிஎம்ஏ ட்விட்டர்: https://twitter.com/ngma_delhi
(Visitor Counter : 230
பிரதமர் அலுவலகம்
மாலத்தீவுகளுக்கு அரசுமுறைப் பயணம் சென்றிருந்தபோது மக்கள் மஜ்லிஸ் வளாகத்தில் இந்திய பிரதமர் ஆற்றிய உரையின் தமிழ் வடிவம்
130 கோடி இந்தியர்கள் சார்பாகவும், என் சார்பாகவும் வாழ்த்துக்களையும் நல்வாழ்த்துக்களையும் தெரிவித்துக் கொள்கிறேன்.
மாண்புமிகு அவைத் தலைவர் அவர்களே,
மாலத்தீவு என்பது 1,000க்கும் மேற்பட்ட தீவுகளின் மாலை. இது இந்தியப் பெருங்கடல் பகுதிக்கு மட்டுமின்றி, உலகம் முழுவதற்குமான அரிய ரத்தினமாகும்.
இன்று மாலத்தீவிலும் வணக்கத்திற்குரிய இந்த மஜ்லிஸிலும் உங்கள் அனைவருடனும் இருப்பது எனக்கு மிகுந்த மகிழ்ச்சியையும் மரியாதையையும் தருகிறது.
இந்த மாளிகை, இந்த மஜ்லிஸ் என்பது வெறும் செங்கற்களால், சிமெண்ட் கலவையால் கட்டப்பட்ட கட்டிடம் அல்ல. உங்கள் முயற்சியின் மூலம் மக்களின் கனவுகளும் விருப்பங்களும் இங்கு நனவாகியுள்ளன. நாட்டில் ஜனநாயகம், வளர்ச்சி மற்றும் அமைதிக்கான தங்கள் கூட்டு விருப்பத்தை நீடித்த சாதனைகளாக மாற்ற பல்வேறு கருத்தாக்கங்கள் மற்றும் கட்சிகளைச் சேர்ந்த உறுப்பினர்கள் ஒன்றுகூடியிருப்பது இங்குதான்.
உங்களின் இந்த சாதனை, உலகம் முழுவதிலும் ஜனநாயகத்திற்கு மிகப்பெரும் வலுவாகத் திகழும். மேலும் மாலத்தீவின் இந்த சாதனையில் அதிக மகிழ்ச்சியும் பெருமையும் கொண்டவர் யார் ஆக இருக்க முடியும்?
மாலத்தீவில் ஜனநாயகத்தை வலுப்படுத்துவதற்காக இந்தியாவும் அனைத்து இந்தியர்களும் உங்களுடன் எப்போதும் இருப்பார்கள் என்பதை வணக்கத்திற்குரியவர்கள் நிரம்பியுள்ள இந்தக் கூட்டத்தில், இன்று நான் வலியுறுத்த விரும்புகிறேன்.
‘அண்டை நாடுதான் முதலில்’ என்பதே எங்கள் முன்னுரிமை. அதுவும் இந்தியாவின் அண்டை நாடுகளிலேயே மாலத்தீவுக்குத்தான் முன்னுரிமை அளிக்கப்படுகிறது. எனவே, இன்று நான் உங்கள் மத்தியில் நிற்பது தற்செயல் நிகழ்வு அல்ல.
இந்தியாவுக்கும் மாலத்தீவுக்கும் இடையிலான உறவு வரலாற்றை விட பழமையானது.
மாலத்தீவுக்கும் இந்தியாவுக்கும் இடையே ஆயிரக்கணக்கான ஆண்டுகளாக வர்த்தகம் செழித்தோங்கியது. 2500 ஆண்டுகளுக்கு முன்பு, மாலத்தீவுகள் உலகின் மிகப் பழமையான துறைமுகங்களில் ஒன்றாகக் கருதப்படும் லோதாலுடன் வர்த்தகம் செய்தது. அதன்பிறகு, சூரத் போன்ற நகரங்களுடன் அதன் வர்த்தகம் தொடர்ந்தது. நிலையான வளர்ச்சியை மேம்படுத்துவதற்காக மாலத்தீவு பல முன்மாதிரியான முயற்சிகளையும் எடுத்துள்ளது.
நமது பரஸ்பர நம்பிக்கையும் நம்பிக்கையும் நல்ல நேரத்தில் மட்டுமல்ல, கஷ்டங்களின் போதும் வலுவாக இருந்தால் மட்டுமே அது சாத்தியமாகும்.
இந்த வாய்ப்புகளை நாம் முழுமையாகப் பயன்படுத்திக் கொள்ள வேண்டும் என்றும், அவற்றை கைவிட்டு விடக்கூடாது என்றும் வரலாறும் நம் மக்களும் எதிர்பார்க்கிறார்கள். இந்த முயற்சிகளில் முழுமையாக ஒத்துழைக்க இந்தியா உறுதியாக உள்ளது, மேலும் மாலத்தீவுடனான அதன் விலைமதிப்பற்ற நட்பை ஆழப்படுத்தவும். இந்த உறுதிமொழியை நான் இன்று உங்களிடையே மீண்டும் வலியுறுத்துகிறேன்.
மிக்க நன்றி.
பிரதமர் அலுவலகம்
ஆப்கானிஸ்தான் பனிச்சரிவில் உயிர் இழப்பு: பிரதமர் இரங்கல்
ஆப்கானிஸ்தான் பனிச்சரிவில் ஏற்பட்ட உயிர் இழப்பிற்கு பிரதமர் திரு நரேந்திர மோடி இரங்கல் தெரிவித்துள்ளார்.
ஆப்கானிஸ்தான் பனிச்சரிவில் உயிர் இழந்தவர்களுக்கு ஆழ்ந்த இரங்கலை தெரிவித்துக் கொள்கிறேன். ஆப்கானிஸ்தானுக்கு இயன்ற உதவிகளைச் செய்ய இந்தியா தயாராக உள்ளது என்று பிரதமர் கூறியுள்ளார்.
வணிகம் மற்றும் தொழில்துறை அமைச்சகம்
மத்திய அமைச்சர் திரு பியூஷ் கோயல் தலைமையில் வர்த்தக வாரியத்தின் கூட்டம் நாளை நடைபெறுகிறது
மத்திய வர்த்தகம் மற்றும் தொழில் அமைச்சர் திரு பியூஷ் கோயல் தலைமையில் வர்த்தக வாரியத்தின் கூட்டம், நாளை  காணொலிக் காட்சி வாயிலாக நடைபெறும்.
புதிய வெளிநாட்டு வர்த்தகக் கொள்கை , உள்நாட்டுத் தயாரிப்பு மற்றும் ஏற்றுமதியை முன்னெடுத்துச் செல்வதற்குத் தேவையான வியூகங்கள் மற்றும் நடவடிக்கைகள் ஆகியவை குறித்து இந்தக் கூட்டத்தில் விவாதிக்கப்படும்.
தற்சார்பு இந்தியாவை உருவாக்குவதற்கு முதலீடுகளை ஊக்குவிப்பதற்கான வியூகங்கள், ஏற்றுமதி மற்றும் இறக்குமதிகளின் செயல்திறன் போன்றவை குறித்தும் கூட்டத்தில் கருத்துக்கள் பரிமாறப்படும்.
வர்த்தகம் மற்றும் தொழில் இணை அமைச்சர்கள் திரு சோம் பர்காஷ், திரு ஹர்தீப் சிங் புரி, பல்வேறு துறைகளின் செயலாளர்கள், நிதி ஆயோக் தலைவர் உள்ளிட்டோர் இந்தக் கூட்டத்தில் கலந்து கொள்வார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677318
மனித வள மேம்பாட்டு அமைச்சகம்
16-வது ஃபிக்கி உயர்கல்வி உச்சிமாநாடு 2021: மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ துவக்க உரை
இந்திய தொழில், வர்த்தக சங்கங்களின் கூட்டமைப்பின் 16- வது உயர்கல்வி உச்சிமாநாடு 2021-இல் மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ இன்று துவக்க உரையாற்றினார்.
இந்திய தொழில், வர்த்தக சங்கங்களின் கூட்டமைப்பு, மத்திய கல்வி அமைச்சகம் மற்றும் மத்திய வர்த்தக மற்றும் தொழில்துறை அமைச்சகம் ஆகியவை இந்த மாநாட்டிற்கு ஏற்பாடு செய்திருந்தன.
“உயர்கல்வி @ 2030: தாங்குதன்மை, புதுமை, நிலைத்தன்மை, நிர்மானம்” என்பது இந்த உச்சிமாநாட்டின் கருப்பொருளாகும்.
நிகழ்ச்சியில் பேசிய அமைச்சர், 21-ஆம் நூற்றாண்டின் தேவைகளை எதிர்கொள்ளவதற்கான மாற்றங்களை தேசிய கல்வி கொள்கை 2020 வழங்குவதாகக் கூறினார்.
அரசு இந்த கொள்கையை தயாரித்துள்ள போதும் இதை முறையாக அமல்படுத்துவதில் தனியார் துறை முக்கிய பங்கு வகிக்கும் என்று அவர் தெரிவித்தார்.
“அணுகுதல், சமவாய்ப்பு, தரம், குறைந்த கட்டணம் மற்றும் பொறுப்புணர்வுடன் கூடிய அடிப்படைத் தூண்களால் இந்த புதிய கல்விக் கொள்கை, 2030-க்குள் நிலையான வளர்ச்சியை எட்டுவதற்கான செயல் திட்டத்தை நிறைவேற்றுவதற்கு ஏற்ப இந்தியாவை வலிமையான ஆற்றல் மிக்க சமுதாயம் மற்றும் உலகளவில் அறிவாற்றலில் சிறந்த சக்தியாக மாற்றும் நோக்கத்துடன் உருவாக்கப்பட்டுள்ளது”, என்று திரு பொக்ரியால் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700769
(Visitor Counter : 100
பாதுகாப்பு அமைச்சகம்
இந்திய ராணுவத்தில் பெண் அதிகாரிகளுக்கான நிரந்தர ஆணையத்துக்கு அனுமதி அளிப்பதற்கான தேர்வு குழு கூட்டம் தொடங்கியது
நிரந்தர ஆணையத்துக்காக பெண் ராணுவ அதிகாரிகளை தேர்வு செய்ய அனுமதி வழங்குவதற்கு அமைக்கப்பட்ட சிறப்பு எண் 5 தேர்வு குழுவின் கூட்டம் 2020 செப்டம்பர் 14 அன்று ராணுவ தலைமையகத்தில் தொடங்கியது.
மூத்த ஜெனரல் அதிகாரியின் தலைமையில் அமைந்த இந்தக் குழு, பிரிகேடியர் நிலையில் உள்ள ஒரு பெண் அதிகாரியையும் உள்ளடக்கியது ஆகும்.
செயல்பாட்டில் வெளிப்படைத்தன்மையை அதிகரிப்பதற்காக, இந்தக் குழுவின் கூட்டத்தில் பெண் அதிகாரிகள் பார்வையாளர்களாக அனுமதிக்கப்படுகிறார்கள்.
இதில் தேர்வு செய்யப்படும் பெண் அதிகாரிகளுக்கு குறைந்தபட்ச மருத்துவ தகுதியின் அடிப்படையில் நிரந்தர ஆணையம் வழங்கப்படும்.
(Visitor Counter : 102
கப்பல் போக்குவரத்து அமைச்சகம்
உலக கடல்சார் தினத்தைக் கொண்டாடியது பாரதீப் துறைமுகம்
‘‘கப்பல் போக்குவரத்துத்துறை எதிர்காலத்தின் மையத்தில்: மாலுமிகள்’’ என்ற கருப்பொருளுடன், 44வது உலகக் கடல்சார் தினத்தை ஒடிசாவில் உள்ள பாரதீப் துறைமுகம் இன்று கொண்டாடியது.
இந்நிகழ்ச்சியில், பாரதீப் துறைமுக கழகத்தின் கேப்டன் ஏசி சாகு, கடல்சார் துறை மூத்த அதிகாரிகள், ஒடிசா கடல்சார் அகாடமியின் மாணவர்கள் முன்னிலையில் உலக கடல்சார் தினக் கொடியை ஏற்றினார். கொரோனா தொற்றுப் பரவல் அச்சுறுத்தல் காரணமாக, உலகக் கடல்சார் தினக் கொண்டாட்டங்கள், இந்த ஆண்டு கட்டுப்பாடுகளுடன் நடத்தப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1758836
------
(Visitor Counter : 118
உள்துறை அமைச்சகம்
பேரிடர் தரவுத் தளம் குறித்த பயிலரங்கு நிறைவு
பேரிடர் குறித்த தேசிய தரவுத் தளம் அமைக்கப்படும்
பேரிடர் விபத்துக் குறைப்பு குறித்து தரவுத் தளம் உருவாக்குவது தொடர்பான இரண்டுநாள் தேசியப் பயிலரங்கம் தில்லியில் இன்று  நிறைவடைந்தது. பயிலரங்கத்தின் நிறைவில், தேசிய அளவில் பேரிடர் குறித்த தரவுகள் குறித்த தனித் தளத்தை உருவாக்குவது என முடிவு செய்யப்பட்டுள்ளது.
பேரிடர் குறித்து உள்ளூர் நிலையில் திரட்டப்பட்டு, சரிபார்க்கப்பட்டு ஒருங்கிணைக்கப்படும் தரவுகள் மிகவும் முக்கியமானவையாகும். இவை பேரிடர் ஆபத்துகள் குறித்து தொடர் கண்காணிப்பை மேற்கொள்ளவும் அதை எதிர்கொண்டு உரிய பாதுகாப்பை வழங்கவும் முக்கியமானவையாகும். இத்தகைய செயல்பாடுகள் மூலமே வளர்ச்சிக்கான இலக்குகளை அடைய முடியும்.
பேரிடர் ஆபத்துகளைத் தவிர்ப்பது தொடர்பாக 2016ம் ஆண்டு நவம்பர் மாதம் நடைபெற்ற பேரிடர் ஆபத்துக் குறைப்பு குறித்த ஆசிய அமைச்சர்கள் நிலையிலான மாநாட்டில்  பிரதமர் 10 அம்ச திட்டங்களை முன் வைத்தார். அத்திட்டங்களைச் செயல்படுத்துவதில் இந்தத் தரவுகள் மிக முக்கியப் பங்கினை வகிக்கும்.
பேரிடர் மேலாண்மை தேசிய ஆணையகத்தை  சார்ந்த அதிகாரிகள், மத்திய அமைச்சகங்கள், சம்பந்தப்பட்ட பல்வேறு துறைகள், மாநில அரசுகள், ஐ.நா. முகவாண்மைகள், மேலாண்மையியல் பயிற்சி நிறுவனங்கள், பேரிடர் மேலாண்மை நிறுவனங்கள், பல்கலைக்கழகங்கள் ஆகியவற்றைச் சேர்ந்த பிரதிநிதிகளும் இந்தப் பயிலரங்கத்தில் பங்கேற்றனர்.
குடியரசுத் துணைத் தலைவர் செயலகம்
உள்நாட்டு கச்சா எண்ணெய் உற்பத்தியை அதிகரிப்பதன் வாயிலாக நாட்டின் எரிசக்தி பாதுகாப்பை உறுதி செய்ய குடியரசு துணைத் தலைவர் அழைப்பு பெட்ரோ கெமிக்கல் தொழில் துறையில் மேம்பட்ட ஆராய்ச்சி மற்றும் வளர்ச்சி தேவை: குடியரசு துணைத் தலைவர்
நாட்டின் எரிசக்தி பாதுகாப்பை உறுதி செய்ய வலுவான ஆராய்ச்சி மற்றும் மேம்பாட்டுப் பணிகளை மேற்கொள்வதன் மூலம் உள்நாட்டு கச்சா எண்ணெய் உற்பத்தியை அதிகரிக்க வேண்டுமென குடியரசு துணைத் தலைவர் திரு.எம்.வெங்கையா நாயுடு அழைப்பு விடுத்துள்ளார்.
விசாகப்பட்டினத்தில் உள்ள இந்திய பெட்ரோலியம் மற்றும் எரிசக்தி கல்வி நிறுவனத்தின் முதலாவது பட்டமளிப்பு விழாவில் உரையாற்றிய குடியரசு துணைத் தலைவர், நாட்டின் எரிசக்தி தேவையில் தற்சார்பை அடைய வேண்டும் என்றார். இதற்கு உள்நாட்டில் பெட்ரோலிய துரப்பணப் பணிகளை அதிகரிப்பதுடன் புதுப்பிக்கத்தக்க எரிசக்தி வளங்களை முழுமையாகப் பயன்படுத்த வேண்டும் என்று அவர் கூறினார். மேலும் எரிசக்தி தொழில் துறையில் புதுமையான கண்டுபிடிப்புகளை மேற்கொண்டு தலை சிறந்த நாடாகத் திகழ முயற்சிக்க வேண்டும் எனவும் கேட்டுக் கொண்டார்.
உலகில் கச்சா எண்ணெயை அதிக அளவில் வாங்கும் மூன்றாவது பெரிய நாடாக இந்தியா திகழ்வதை சுட்டிக்காட்டிய திரு.நாயுடு, நாட்டின் கச்சா எண்ணெய் தேவையில் 80 சதவீத அளவிற்கு இறக்குமதியை சார்ந்தே இருப்பதாகவும் குறிப்பிட்டார். புதிய வண்டல் வடிநிலப் பகுதிகளில் எண்ணெய் துரப்பண பணிகளை அதிகரிக்கும் நோக்கில், ஹைட்ரோ கார்பன் ஆய்வு உரிமக் கொள்கை உள்ளிட்ட பல்வேறு கொள்கை சீர்திருத்தங்களை அரசு மேற்கொண்டு வருவதையும் திரு.வெங்கையா நாயுடு சுட்டிக்காட்டினார்.
மக்கள் தொகை பெருக்கம் மற்றும் தொழில்மயமாதல் காரணமாக எரிசக்தி தேவை அதிகரித்திருப்பதாகக் குறிப்பிட்ட அவர், உலக நாடுகளின் எரிசக்தி தேவை 1 சதவீதத்திற்கும் குறைவாகவே உள்ள நிலையில் இந்தியாவின் பிரதான எரிசக்தி தேவை 2045 ஆம் ஆண்டு வரை 3 சதவீதத்திற்கும் அதிகமாக இருக்கக் கூடுமென்றும் தெரிவித்தார்.
அந்த வகையில், பெட்ரோலியத் துறையில் காணப்படும் திறன் பயிற்சி பெற்ற மனிதவள இடைவெளியைப் பூர்த்தி செய்ய இந்திய பெட்ரோலியம் மற்றும் எரிசக்தி கல்வி நிறுவனம் மற்றும் இதர எரிசக்தி கல்வி நிறுவனங்கள் முயற்சி மேற்கொள்வதோடு தொழில் துறைக்கும், கல்வி நிறுவனங்களுக்கும் இடையே வலுவான பிணைப்பை ஏற்படுத்த முன்வர வேண்டும் எனவும் திரு.நாயுடு வலியுறுத்தினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1791418
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தோடாவில் NHPC, NHIDCL மற்றும் GREF ஆகியவற்றின் கீழ் செயல்பாட்டில் உள்ள பெரிய திட்டங்களை ஆய்வு செய்தார் அமைச்சர் ஜிதேந்திர சிங்
மத்திய அறிவியல் & தொழில்நுட்பம், புவி அறிவியல், ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், தோடாவில் NHIDCL, NHPC மற்றும் GREF ஆகியவற்றின் செயல்பாட்டின் கீழ் உள்ள பெரிய திட்டங்களின் வளர்ச்சிப் பணிகள் குறித்த ஆய்வுக் கூட்டத்திற்கு இன்று தலைமை தாங்கினார்.
உள்ளூர் இளைஞர்களுக்கு பெரிய திட்டங்களில் வேலை ஒதுக்குவது செய்வது தொடர்பான உள்ளூர் பிரதிநிதிகளின் கோரிக்கையை ஏற்ற டாக்டர் சிங், NHPC மற்றும் NHIDCL-யின் கீழ் உள்ள அனைத்து அரசுத் திட்டங்களிலும் உள்ளூர் மக்களுக்கு வேலை தருவதை உறுதிசெய்யுமாறு அதிகாரிகளுக்கு உத்தரவிட்டுள்ளார்.
மத்திய அரசு வழங்கும் அனைத்து திட்டங்களின் பலன்களையும் தகுதியானவர்களுக்கும், வரிசையில் நிற்கும் கடைசி நபருக்கும் கிடைக்கச் செய்வதே மாண்புமிகு பிரதமர் திரு.நரேந்திர மோடி தலைமையிலான தற்போதைய அரசின் முயற்சி என்று அமைச்சர் மீண்டும் குறிப்பிட்டார்.
நிர்வாகத்தில் உள்ளவர்கள் தங்களின் முயற்சிகளை இரு மடங்காக்குதல், தொழில்நுட்பத்தைப் பயன்படுத்துதல், ஜம்மு - காஷ்மீரின் ஒவ்வொரு பகுதியிலும் மக்களின் வாழ்க்கைத் தரத்தை மேம்படுத்துவதற்கான வளர்ச்சித் திட்டங்களைக் கொண்டு வருவதில் பொதுமக்கள் மற்றும் அரசின் எதிர்பார்ப்புகளை அடைய ஒருங்கிணைந்து செயல்படுதல் போன்றவற்றைச் செய்ய வேண்டுமென அமைச்சர் சிங் கேட்டுக் கொண்டார்.
தகவல் மற்றும் ஒலிபரப்பு அமைச்சகம்
இதழியலில் சிறந்து விளங்குவோருக்கு தேசிய விருதுகளைக் குடியரசுத் துணைத்தலைவர் வழங்கினார்.
பிரஸ் கவுன்சில், தேசியப் பத்திரிகை தினத்தைக் கொண்டாடியது.
தேசியப் பத்திரிகை தினத்திற்கு இந்தியப் பத்திரிகை கவன்சில் ஏற்பாடு செய்திருந்தது. இதில் இந்தியக் குடியரசு துணைத் தலைவர் திரு. எம். வெங்கையா நாயுடு கலந்து கொண்டார். இந்தியப் பத்திரிகைக் கவுன்சிலின் பொன்விழாக் கொண்டாங்களின் நிறைவைக் குறிப்பதாகவும் இந் நிகழ்வு அமைந்திருந்தது.
இந்த நிகழ்ச்சியில் பேசிய மாண்புமிகு குடியரசுத் துணைத் தலைவர் கடந்த பல ஆண்டுகளில் இதழியலில் மாற்றங்கள் ஏற்பட்டபோதும், பொதுமக்கள் கருத்தை உருவாக்குவதிலும் அரசின் முடிவு எடுக்கப்படுதல் முறையிலும் அது மாபெரும் செல்வாக்கு செலுத்துவது இன்னமும் தொடர்கிறது என்றார்.
அச்சு மற்றும் மின்னணு ஊடகச் செய்தி அறைகளுக்குள் சில ஆபத்தான போக்குகள் பரவியிருப்பது குறித்து மாண்புமிகு குடியரசு துணைத் தலைவர் கவலையை வெளிப்படுத்தினார். ஏற்கனவே பத்திரிகைத் துறையாற்றிய சிறந்த பங்களிப்பை உறுதி செய்து இந்தப் போக்குகளைத் தடுத்து நிறுத்துவது அவசியம் என்றார்.
முன்னதாக இந்த நிகழ்ச்சியில் பேசிய மத்திய தகவல் ஒலிபரப்பு மற்றும் ஜவுளித்துறை அமைச்சர் திருமதி. ஸ்மிருதி இராணி, ஊடகங்களின் குரல்கள் நசுக்கப்படக் கூடாது என்றும் ஊடகம் சுதந்திரமாகப் பேசுவதை உறுதி செய்வது அரசமைப்புச் சட்டப்படி நமது பொறுப்பாகும் என்றும் கூறினார். இக்காலத்தில் சமூக ஊடகங்கள் மூலம் செய்தியாளர்களாகும் குடிமக்களை நாம் கொண்டிருக்கிறோம். ஜனநாயகத்தின் நான்காவது தூணான ஊடகத்தின் பொறுப்பை நினைவுப்படுத்தும் முக்கியமான பங்களிப்பை அவர்கள் செய்துவருகிறார்கள் என்று அவர் மேலும் கூறினார்.
இதழியலுக்கு மிகச் சிறந்த பங்களிப்பு செய்ததற்காக பிரபல பத்திரிகையாளர்கள் திரு சாம் ராஜப்பாவும் திரு. சரத் மிஸ்ராவும் கூட்டாக ’ராஜாராம் மோகன்ராய் விருதினை’ப் பெற்றனர். இந்தியன் எக்ஸ்பிரஸ்ன், திருமதி ஷாலினி நாயர், ”கிராமப்புற இதழியல் மற்றும் வளர்ச்சிக்கான செய்தி சேகரிப்பு“ விருதினைப் பெற்றார். மங்களம் டெய்லி பத்திரிகையின் திரு கே. சுகித்தும், ஒடிசாவைச் சேர்ந்த சுயேச்சை பத்திரிகையாளர் திருமதி சித்ரங்கடா சௌத்ரியும் ”புலனாய்வு இதழியலுக்கான” விருதுகளைப் பெற்றனர். சந்திரிகா டெய்லியைச் சேர்ந்த திரு. சி. கே. தன்சீருக்கும் பிரஸ்ட்ரஸ்ட் ஆஃப் இந்தியா  திரு. விஜய் வர்மாவுக்கும் மலையாள மனோரமா வின் திரு. ஜே. சுரேஷுக்கும் புகைப்பட இதழியலுக்கான விருதுகள் வழங்கப்பட்டன. டைம்ஸ் ஆஃப் இந்தியாவின் திரு. கிரீஷ்குமார் சிறந்த செய்தித்தாள்கள் கலைக்கான விருதினைப் பெற்றார்.
(Visitor Counter : 90
தகவல் மற்றும் ஒலிபரப்பு அமைச்சகம்
ஏவிஜிசி-க்கான தேசிய உயர்சிறப்பு மையத்தை உருவாக்க அரசு பணியாற்றி வருகிறது: திரு அபூர்வ சந்திரா
ஏவிஜிசி எனப்படும் அனிமேஷன், விஷுவல் எஃபெக்ட்ஸ், கேமிங் மற்றும் காமிக்ஸ் துறைக்கான தேசிய உயர்சிறப்பு மையத்தை உருவாக்க அரசு பணியாற்றி வருகிறது என்று மத்திய தகவல் மற்றும் ஒலிபரப்பு செயலாளர் திரு அபூர்வ சந்திரா இன்று கூறினார்.
சிஐஐ பிக் பிக்சர் உச்சி மாநாட்டின் 10-வது பதிப்பில் பேசிய அவர் இவ்வாறு கூறினார். பிரசார் பாரதியுடன் இணைந்து இந்திய தொழில் கூட்டமைப்பால் நடத்தப்படும் இந்நிகழ்வு காணொலி வாயிலாக இன்று தொடங்கியது.
உள்ளடக்கம், படைப்புத்திறன் மற்றும் புதிய உயரங்களை எட்டுதல் என்பது உச்சி மாநாட்டின் மையக்கருவாகும். இந்திய தொலைதொடர்பு ஒழுங்குமுறை ஆணையத்தின்  தலைவர் டாக்டர் பி டி வகேலா பேசுகையில், டிஜிட்டல் ஊடகத்தின் சக்தி குறித்து குறிப்பிட்டதோடு, நாட்டில் உள்ள அனைவருக்கும் தொலைக்காட்சி சேவைகள் சென்றடைவதை உறுதி செய்யுமாறு தொழில்துறையினரை கேட்டுக்கொண்டார்.
தொடக்க நிகழ்வில் உரையாற்றிய திரு அபூர்வ சந்திரா, இந்திய ஊடக மற்றும் பொழுதுபோக்கு துறை வெளிநாடுகளில் விரிவடைவது குறித்து பேசினார். பிராட்காஸ்ட் சேவா போர்ட்டலின் உருவாக்கம் ஒலிபரப்புத் துறைக்கு திறமையான மற்றும் வெளிப்படையான ஆளுகையை வழங்குவதோடு பல்வேறு பங்குதாரர்களுக்கு ஒற்றை சாளர வசதியை வழங்குகிறது என்று அவர் கூறினார்.
அனைத்து முக்கிய சர்வதேச திரைப்பட விழாக்களிலும் பங்கேற்பதோடு, 2022-ம் ஆண்டு முதல் அனிமேஷன், கேமிங் மற்றும் விஷுவல் எஃபெக்ட்ஸ் ஆகியவற்றின் சர்வதேச விழாக்களிலும் இந்தியா பங்கேற்கும் என்று கூறிய திரு சந்திரா, ஊடகங்கள் மற்றும் பொழுதுபோக்கு துறையில் ஏவிஜிசி துறையின் அதிகரித்து வரும் பங்களிப்பை ஒப்புக்கொண்டார்.
இலகுவான ஒழுங்குமுறையை அரசு விரும்புவதாகவும், வசதியளிப்பவராக இருக்க விரும்புவதாக திரு சந்திரா மேலும் கூறினார். கடந்த 20 ஆண்டுகளில் இந்தத் தொழில் மிகப்பெரிய வளர்ச்சியை அடைந்து வருகிறது, விரைவில் 100 பில்லியன் டாலர்களை எட்டும் என்று அவர் கூறினார்.
இந்திய ஊடகம் மற்றும் பொழுதுபோக்குத் துறையானது உள்நாட்டிலும் சர்வதேச அளவிலும் பொருளாதார வளர்ச்சியின் முக்கிய உந்துதலாக மாறி வருவதோடு, அதிகமானோருக்கு வேலைவாய்ப்பை அளித்து இந்தியப் பொருளாதாரத்தின் மையப் புள்ளியாக மாறியுள்ளது என்று அவர் கூறினார்.
பிரசார் பாரதி தலைமை நிர்வாக அதிகாரி திரு ஷஷி சேகர் வேம்பட்டி பேசுகையில், கோப்பு காட்சிகளை நவீன பகிரக்கூடிய வடிவங்களாக மாற்றுவதன் மூலம் உள்ளடக்கம், படைப்பாற்றல் மற்றும் புதுமை ஆகியவற்றின் புதிய உயரங்களை பொதுத்துறை ஒளிபரப்பு நிறுவனம் அடைவது பற்றி விரிவாக பேசினார். தொலைகாட்சி மற்றும் வானொலி உள்ளடக்கத்தை தொழில்நுட்பத்தின் மூலம் ஒருங்கிணைப்பதே முன்னோக்கி செல்லும் வழி என்றார் அவர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1772576
சுகாதாரம் மற்றும் குடும்ப நலத்துறை அமைச்சகம்
முதன்முறையாக உள்நாட்டிலேயே தயாரிக்கப்பட்ட நியுமோகோக்கல் பாலிசாக்கரைட் காஞ்சுகேட் தடுப்பு மருந்துக்கு இந்திய மருந்து கட்டுப்பாட்டு தலைமையகம்  ஒப்புதல்
முதன்முறையாக உள்நாட்டிலேயே தயாரிக்கப்பட்ட நியுமோகோக்கல் பாலிசாக்கரைட் காஞ்சுகேட் தடுப்பு மருந்துக்கு இந்திய மருந்துக் கட்டுப்பாட்டுத் தலைமையகம்  ஒப்புதல் அளித்துள்ளது. புனேவில் உள்ள சீரம் இன்ஸ்டிட்யூட் ஆஃப் இந்தியா பிரைவேட் லிமிடெட் என்ற நிறுவனம், இந்தத் தடுப்பு மருந்தைத் தயாரித்துள்ளது. நியுமோகோக்கல் பாலிசாக்கரைட் காஞ்சுகேட் தடுப்பு மருந்தை முதல் கட்டம், இரண்டாம் கட்டம், மூன்றாம் கட்டம் என மூன்று கட்டங்களில் மருத்துவப் பரிசோதனைகள் மேற்கொள்வதற்காக இந்த நிறுவனம் டி சி ஜி ஐ ஒப்புதலைப் பெற்றது. இந்தியாவில் இந்த மருத்துவ ஆய்வுகள் நடந்து முடிந்துவிட்டன. இந்த ஆய்வுகள் மற்றொரு நாட்டிலும் -- காம்பியாவிலும் நடத்தப்பட்டுவிட்டன.
இதன் பிறகு இந்த நிறுவனம் இந்தத் தடுப்பு மருந்தைத் தயாரிப்பதற்கு ஒப்புதலும், அனுமதியும் கோரி விண்ணப்பித்திருந்தது. இந்திய மருந்துக் கட்டுப்பாட்டுத் தலைமை அலுவலகம், தடுப்பு மருந்துகளுக்கான சிறப்பு நிபுணர்கள் குழுவுடன் இணைந்து, விண்ணப்பத்தையும் மருத்துவப் பரிசோதனைகள் பற்றிய தரவுகளையும் பரிசீலித்தது. இந்தத் தடுப்பு மருந்துக்கு சந்தை அங்கீகாரம் வழங்குவதற்கு அனுமதி அளிக்கலாம் என்று இந்தக் குழு பரிந்துரை செய்தது. முதன்முறையாக உள்நாட்டிலேயே தயாரிக்கப்பட்டுள்ள நியுமோகோக்கல் பாலிசாக்கரைட் காஞ்சுகேட் என்ற இந்தத் தடுப்பு மருந்தை தயாரிப்பதற்கான அனுமதி 14. 7. 2020 அன்று புனேவில் உள்ள சீரம் இன்ஸ்டிட்யூட் ஆஃப் இந்தியா பிரைவேட் லிமிடெட் நிறுவனத்துக்கு வழங்கப்பட்டுள்ளது. நிமோனியா காய்ச்சல் தொடர்பான துறையில், உள்நாட்டிலேயே தயாரிக்கப்பட்ட முதலாவது தடுப்பு மருந்தாகும் இது. இதற்கு முன்னர் இந்தத் தடுப்பு மருந்துக்கான தேவை, உரிமம் பெற்ற இறக்குமதியாளர்களாலேயே பெரும்பாலும் பூர்த்தி செய்யப்பட்டு வந்தது. இந்தத் தடுப்பு மருந்தை தயாரிக்கும் அனைத்து நிறுவனங்களுமே, இந்தியாவிற்கு வெளியே உள்ள இடங்களை அடிப்படையாகக் கொண்டு இயங்கி வருபவை.
வணிகம் மற்றும் தொழில்துறை அமைச்சகம்
கடந்த 8 ஆண்டுகளாக மேற்கொண்டக் கட்டமைப்புச் சீர்திருத்தங்களின் உலகின் முதல் 3 முன்னணி பொருதார நாடுகளில் ஒன்றாக இந்தியா முன்னேறியிருக்கிறது : பியூஷ் கோயல்
மத்திய அரசு கடந்த 8 ஆண்டுகளாக மேற்கொண்ட கட்டமைப்புச் சீர்திருத்தம் காரணமாகவே, உலகின் முதல் 3 வளர்ந்த பொருளாதார நாடுகளுள் ஒன்றாக இந்தியா முன்னேறியிருப்பதாக மத்திய வர்த்தகம், தொழில், நுகர்வோர் நலன், உணவு மற்றும் பொதுவிநியோகம் மற்றும் ஜவுளித்துறை அமைச்சர் திரு. பியூஷ் கோயல் பெருமிதம் தெரிவித்துள்ளார். வார்டன் இந்தியா பொருளாதாரக் கூட்டமைப்பின் 27-வது கூட்டத்தில் காணொலிக் காட்சி மூலம் அவர் பங்கேற்றார். அசாதாரணக் காலகட்டத்தில், புத்தாக்கங்களுக்குத் தலைமை வகிக்கும் இந்தியா என்பதுதான் இந்தக் கூட்டத்தின் கருப்பொருள்.
கூட்டத்தில் பேசிய அமைச்சர், பொருளதார சீர்திருத்தங்களில் தாக்கங்கள் வளர்ச்சிக்கு வித்திடுகின்றன என்றார். கடந்த 8 ஆண்டுகளில் பல்வேறு கட்டமைப்புச் சீர்திருத்தங்களை இந்தியா மேற்கொண்டிருப்பதாகக் குறிப்பிட்ட அவர், இதன் காரணமாகவே இந்தியா சக்திவாய்ந்த பொருளாதார நாடாக மாறி வருவதாகவும் கூறினார்.
மத்திய அரசின் ஜிஎஸ்டி மிக முக்கியமான சீர்திருத்தம் என்றும், உலக நாடுகள் சவாலான சூழலைச் சந்தித்த போதிலும், அண்மைகால ஜிஎஸ்டி வரிவசூல் மிகவும் வலுவாக உள்ளதாகவும் குறிப்பிட்டார்.
தற்போது மிக நேர்மையான மற்றும் வெளிப்படையானப் பொருளாதாரமாக இந்தியப் பொருளாதாரம் திகழ்வதாகவும், அரசுக்கு வரிச்செலுத்துவதை மக்கள் வழக்கமாக்கிக் கொண்டிருப்பதாகவும் தெரிவித்தார். நிதித்துறையில் மேற்கொண்ட தனியார்மயமாக்கல், டிஜிட்டமயமாக்கல் போன்ற சீர்திருத்தங்கள் வணிகத்தை எளிமையாக்கியிருப்பதாகவும் கூறினார்.
உள்நாட்டு உற்பத்தியை அதிகரிக்க ஏதுவாக, உற்பத்தி சார்ந்த ஊக்குவிப்புத் திட்டங்கள் 14 துறைகளில் செயல்படுத்தப்பட்டுள்ளதை அமைச்சர் சுட்டிக்காட்டினார்.
யுக்ரைன்-ரஷ்யா போர் குறித்து பேசிய மத்திய அமைச்சர், இன்றைய சகாப்தம் போர் யுகமாக இருக்கக்கூடாது என்ற பிரதமர் நரேந்திர மோடியின் நிலைப்பாட்டைச் சுட்டிக்காட்டினார். கொரோனா பெருந்தொற்றுக் காலத்தின் கிடைத்த படிப்பினையைக் கருத்தில்கொண்டு, சுகாதார உள்கட்டமைப்பு வசதிகளை விரிவுபடுத்துவதற்கே அரசு முன்னுரிமை அளிப்பதாக அமைச்சர் பியூஷ் கோயல் குறிப்பிட்டார்.
நிதி அமைச்சகம்
பொருளாதார மீட்சி காரணமாக 2020-21-ன் கடைசி காலாண்டில் வேலை வாய்ப்புக்கான குறியீடுகள் பெருந்தொற்றுக்கு முந்தைய நிலைக்கு மீண்டுள்ளதாக பொருளாதார ஆய்வறிக்கையில் தெரிவிக்கப்பட்டுள்ளது
கொவிட் பெருந்தொற்று பரவல் காரணமாக நாடு தழுவிய ஊரடங்கு அமலில் இருந்த 2020-21-ம் ஆண்டின் முதல் காலாண்டில் குறைவாக இருந்த வேலை வாய்ப்புக்கான குறியீடுகள் தற்போது குறிப்பிடத்தக்கவகையில் மீட்சி அடைந்துள்ளதாக பொருளாதார ஆய்வறிக்கையில் தெரிவிக்கப்பட்டுள்ளது.
கால வரிசைப்படியான தொழிலாளர்கள் சக்தி ஆய்வுத் தரவுகளின்படி, மத்திய அரசு மேற்கொண்டு வரும் பொருளாதார மீட்பு நடவடிக்கைகளின் மூலம் 2020-21-ம் ஆண்டின் கடைசிக் காலாண்டில் வேலை வாய்ப்பின்மை விகிதம் தொழிலாளர் பங்களிப்பு விகிதம் மற்றும் தொழிலாளர்களின் எண்ணிக்கை விகிதம், பெருந்தொற்றுக்கு முந்தைய நிலையை எட்டியுள்ளதாக பொருளாதார ஆய்வறிக்கையில் குறிப்பிடப்பட்டுள்ளது.
மத்திய மாநில அரசுகளால் செயல்பட்டு வரும் சமுக சேவைகளுக்கான செலவினங்கள் உள்நாட்டு மொத்த உற்பத்தியில் 6.2 சதவீதத்தில் இருந்து 8.6 சதவீதமாக அதிகரித்துள்ளது.
மகாத்மா காந்தி தேசிய ஊரக வேலை வாய்ப்பு உறுதி திட்டத்திற்கான நிதி ஒதுக்கீடு அதிகரிக்கப்பட்டுள்ளது.
பிறப்பு மற்றும் பாலின விகிதங்களின் சமுகக் குறியீடுகள் மேம்பட்டு வருவதாக பொருளாதார ஆய்வறிக்கை தெரிவிக்கிறது.